Z A P I S N I K
6. sjednice Vijeća Mjesnog odbora Borongaj - Lugovi održane 27. studenoga 2025. 
Zagreb, Vukomerec 41 s početkom u 18,00 sati

Nazočni članovi Vijeća:
Katarina Horvat Zrilić, Bruno Rižmarić, Slavica Zrnić, Ivica Milković i Ana Pekarik.

Odsutni članovi Vijeća :

Predsjedava Gospođa Katarina Horvat Zrilić, predsjednica Vijeća.

Zapisnik vodi: Ana Pekarik

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

Predsjednica Vijeća daje zapisnik 5. sjednice na verifikaciju.
Vijeće prihvaća tekst Zapisnika 5. sjednice Vijeća, bez izmjena.

Na prijedlog predsjednice Vijeće jednoglasno utvrđuje 


DNEVNI  RED

	1. 
	Zaključak o izvršiteljima koji će obavljati povremene poslove u prostorima Mjesne samouprave u 2026. – donošenje zaključka

	2. 
	Zaključci o aktualnoj komunalnoj i prometnoj problematici – donošenje zaključaka

	3. 
	Pitanja, prijedlozi i obavijesti




Ad1. Zaključak o izvršiteljima koji će obavljati povremene poslove u prostorima Mjesne samouprave u 2026. – donošenje zaključka

Mjesni odbor Borongaj Lugovi suglasan je da trenutni domar, gospodin Mandurić, ostane na dužnosti izvršitelja koji će obavljati povremene poslove u prostorima Mjesne samouprave. 
Vijeće mjesnog odbora obavit će razgovor s njim o njegovim obvezama te će, u slučaju da ih nije u mogućnosti ispunjavati, zatražiti zamjenu izvršitelja.

U raspravi sudjeluju: Katarina Horvat Zrilić, Bruno  Rižmarić, Slavica Zrnić, Ivica Milković i Ana Pekarik, 

Vijeće jednoglasno donosi

Zaključak  o izvršiteljima koji će obavljati povremene poslove u prostorima Mjesne samouprave u 2026. – donošenje zaključka

(Zaključak se prilaže ovom zapisniku i njegov je sastavni dio.)


Ad2. Zaključci o aktualnoj komunalnoj i prometnoj problematici – donošenje zaključaka

Na 3. sjednici Vijeće mjesnog odbora raspravljalo se o problemu javne rasvjete u Čavićevoj ulici, koji je već bio predmet zaključka na 2. sjednici. Utvrđeno je da grane stabala zaklanjaju javnu rasvjetu, čime je smanjena vidljivost i narušena sigurnost pješaka, osobito u noćnim satima, zbog čega se građani osjećaju nesigurno. Riječ je o dugogodišnjem problemu o kojem se raspravljalo i u prethodnom mandatu, bez poduzetih konkretnih mjera.
Vijeće mjesnog odbora zahtijeva hitnu sanaciju stabala u ulici Čavićeva te žurnu intervenciju nadležnih službi radi osiguranja sigurnog i nesmetanog kretanja pješaka.

U raspravi sudjeluju: Katarina Horvat Zrilić, Bruno  Rižmarić, Slavica Zrnić, Ivica Milković i Ana Pekarik, 

Vijeće jednoglasno donosi

Zaključak  o aktualnoj komunalnoj i prometnoj problematici – donošenje zaključaka

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti
Vijeće mjesnog odbora zahtijeva hitnu promjenu brave na prostoriji mjesnog odbora u kojoj se nalaze materijali i sredstva za čišćenje. Utvrđeno je da u prostoriju ulaze neovlaštene osobe te da se oprema koristi bez znanja Vijeća, pri čemu je printer koji je bio smješten u toj prostoriji nestao.
Zbog zaštite imovine i odgovornosti, zahtijeva se žurna promjena brave te da ključ navedene prostorije koristi isključivo Vijeće mjesnog odbora.
Sukladno ovlastima Vijeća mjesnog odbora te Zakonu o pravu na pristup informacijama, Vijeće zahtijeva očitovanje i pisani odgovor nadležnih službi o planiranim mjerama vezanim uz prometnu infrastrukturu s obzirom na izgradnju novog stambenog naselja, kao i uvid u svu relevantnu plansku i projektnu dokumentaciju, uključujući informaciju o tome koji su dokumenti već javno dostupni i gdje im se može pristupiti.

Nadalje, Vijeće upozorava da će povećanje broja stanovnika uzrokovati nedostatak kapaciteta u predškolskim ustanovama, zbog čega je nužno pravodobno planiranje i osiguranje dovoljnog broja mjesta u dječjim vrtićima.

S obzirom na važnost navedenih pitanja i njihov izravan utjecaj na kvalitetu života stanovnika, Vijeće zahtijeva da se pisani odgovor i tražena dokumentacija dostave u jasno definiranom roku, najkasnije u roku od 30 dana od dana zaprimanja ovog zahtjeva.

U slučaju izostanka odgovora ili nedostavljanja tražene dokumentacije u navedenom roku, Vijeće mjesnog odbora smatrat će takvo postupanje netransparentnim, suprotno načelima javnosti i transparentnosti propisanima Zakonom o pravu na pristup informacijama.



Sjednica je završila u 20:00 sati.

KLASA: 024-08/25-003/2020
URBROJ: 251-13-11-5/006-25-2
Zagreb, 27. studenoga 2025.

Zapisnik uredio/la:
Ana Pekarik
[bookmark: _GoBack].
Predsjednica
Vijeća Mjesnog odbora Borongaj - Lugovi

Katarina Horvat Zrilić


Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Borongaj Lugovi, na 6. sjednici, 27. studenoga 2025., donijelo je


ZAKLJUČAK
o prijedlogu osobe za obavljanje poslova izvršitelja u prostoru Mjesne samouprave
Borongaj Lugovi, Vukomerec 41



1. Vijeće Mjesnog odbora Borongaj Lugovi predlaže da se za poslove održavanja objekta i brige o korisnicima imenuje gosp. Andrija Mandurić, koji će obavljati poslove izvršitelja u prostoru Mjesne samouprave Borongaj Lugovi, Vukomerec 41. 


2. Ovaj će zaključak biti dostavljen Vijeću Gradske četvrti Peščenica-Žitnjak na daljnje postupanje.


KLASA: 024-08/25-003/2020
URBROJ: 251-13-11-5/006-25-3
Zagreb, 27. studenoga 2025.


                       Predsjednica Vijeća 
            Mjesnog odbora Borongaj Lugovi

                      Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 6. sjednici, 27. studenoga 2025, donijelo je


Z a k l j u č a k
o orezivanju stabala u Čavićevoj ulici

1. Vijeće Mjesnog odbora Borongaj Lugovi raspravljalo je o problemu javne rasvjete u Čavićevoj ulici te predlaže Vijeću Gradske četvrti Peščenica-Žitnjak da od nadležnih institucija zatraži stručni očevid i u okviru svoje nadležnosti pokrene postupak: 

· sanacije orezivanja stabala koja smanjuju vidljivost javne rasvjete u Čavićevoj ulici jer je narušena sigurnost pješaka u noćnim satima.

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


KLASA: 024-08/25-003/2020
URBROJ: 251-13-11-5/006-25-4
Zagreb, 27. studenoga 2025.


Predsjednica Vijeća
Mjesnog odbora Borongaj - Lugovi

Katarina Horvat Zrilić



